नया साल नई उमंग, उत्साह, जोश भरा हो
युवाओं में आगे बढ़ने की ललक से खुशी
कोरिया जिले के पुलिस अधीक्षक बी एस ध्रुव ने जिले के नागरिकों को नववर्ष की शुभकामनाएं देते हुए कहा कि नया अर्थात कुछ करने का संकल्प। मुझे खुशी है कि कोरिया जिले के युवाओं में आगे बढ़ने की ललक है। हमें ईमानदारी पूर्वक अपने कार्य स्थल में कार्य करना चाहिए । हर व्यक्ति देश का एक हिस्सा है और जब सभी लोग अपनी जिम्मेदारी को बखूबी निभाएंगे तो देश आगे बढ़ेगा ।
लोगों को विकास के लिए अवसर मिले
विधायक मनेंद्रगढ़ श्याम बिहारी जायसवाल ने नगरवासियों को नववर्ष की शुभकामनाएं देते हुए कहा कि उनके लिए नया वर्ष संकल्प का वर्ष है। विधानसभा क्षेत्र के विकास के साथ ही साथ मैं यह चाहता हूं कि सभी लोग आगे बढ़ें । नए वर्ष में लोगों को नए अवसर मिलें। सभी के सहयोग से मैं क्षेत्र के विकास के लिए प्रतिबद्ध हूं। युवाओं को आगे लाने के लिए प्रोत्साहित करता रहुंगा।
दोबारा दिया है मौका, निराश नहीं करुंगी
विधायक भरतपुर सोनहत चंपादेवी पावले ने कहा कि नया वर्ष नए संकल्प का वर्ष होता है। पहले जिले की जनता ने जिला पंचायत अध्यक्ष के रूप में मुझे इस क्षेत्र में सेवा का अवसर दिया था और उसके बाद मुझे विधायक के रूप में दुबारा अवसर मिला है। जनता को निराश नहीं करुंगी। प्रदेश की पहली विधानसभा भरतपुर-सोनहत के विकास के लिए मैं निरंतर प्रयासरत हूं।
जिम्मेदारी पूरा करने संकल्पित
श्रममंत्री भैयालाल राजवाड़े ने क्षेत्र की जनता को नववर्ष की शुभकामनाएं देते हुए कहा कि बैकुण्ठपुर विधानसभा से दुबारा विजयी बनाकर क्षेत्र की जनता ने उन पर एक बड़ी जिम्मेदारी सौंपी है जिसे पूरा करने के लिए वे नये साल में सतत् प्रयास करेंगे। इसके साथ ही साथ प्रदेश के खेल, श्रम एवं युवा कल्याण विभाग के मंत्री के रूप में उन्हें बड़ी जिम्मेदारी मिली है। जिसे वे पूरा करने संकल्पित हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva